पाएं अपने शहर की ताज़ा ख़बरें और फ्री ई-पेपरडाउनलोड करें
राजकीय स्कूलों में वार्षिक परीक्षा के परिणाम घोषित किए जा चुके है, लेकिन कई विद्यार्थी अवसर एप पर किसी कारण अपना रिपोर्ट कार्ड डाउनलोड नहीं कर पाए हैं। इसके लिए शिक्षा विभाग ने एक बार विद्यार्थियों को दोबारा अवसर एप पर रिपोर्ट कार्ड डाउनलोड करने का मौका दिया है। विद्यार्थी अपने घर से ही मोबाइल में ऑनलाइन अवसर एप रिपोर्ट कार्ड डाउनलोड कर सकेंगे।
इसके लिए विद्यार्थियों को दो-दो दिन का समय दो कक्षाओं को दिया गया है। बोर्ड की कक्षाओं को छोड़कर सभी कक्षाओं के परिणाम राजकीय स्कूलोंं की ओर से घोषित किए जा चुके हैं। जिला शिक्षा विभाग की ओर से पहली बार ऑनलाइन परीक्षा परिणाम घोषित किए गए हैं। जिससे विद्यार्थियों को कोरोना महामारी से बचाया जा सके।
कक्षा अनुसार इस प्रकार डाउनलोड कर सकेंगे विद्यार्थी
राजकीय स्कूलों में कक्षाओं का हाे चुका नया सत्र शुरू
राजकीय स्कूलों में नया सत्र शुरू हो चुका है, विद्यार्थियों को अगली कक्षा में प्रमोट किया जा चुका है। विभाग की ओर से अभी तक लॉकडाउन में स्कूलों के अध्यापकों को ऑनलाइन पढ़ाने के लिए पत्र जारी नहीं किया है।
ऑनलाइन कक्षा शुरू करने के लिए अभी तक नहीं मिला कोई पत्र
अवसर एप पर दोबारा वार्षिक परीक्षा के रिपोर्ट कार्ड जारी किए जा रहे हैं। किसी कारण जो विद्यार्थी अपने रिपोर्ट कार्ड डाउनलोड नहीं कर सके हैं, वे अपना वार्षिक परीक्षा का रिपोर्ट कार्ड डाउनलोड कर सकते हैं। विद्यार्थियों की कक्षाएं ऑनलाइन शुरू करने के लिए विभाग की ओर से अभी तक कोई पत्र नहीं आया है। रोहताश वर्मा, जिला मौलिक शिक्षा अधिकारी, करनाल।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn